stanford-oval/wikipedia huggingface dataset:
פלדז'נדרמרי
גרמניה הנאצית

עם עליית אדולף היטלר לשלטון ב-1933, הוכנסו כוחות הפלדז'נדרמרי לורמאכט. היחידות החדשות קיבלו אימון חי"ר מלא והוענקו להן סמכויות משטרה נרחבות. הוקם בית ספר למשטרה צבאית בפוטסדאם במטרה לאמן את חיילי הפלדז'נדרמרי.
כל המועמדים שירתו במפקדת הפלדז'נדרמרי לאחר התקופה הראשונה של הבחינות. ההכשרה נמשכה כשנה ואחוז הנכשלים היה גבוה: ב-1935 רק 89 חיילים סיימו מתוך 219 מועמדים. חיילי הפלדז'נדרמרי שולבו בתוך יחידות צבאיות וכן כיחידות עצמאיות תחת פיקוד חיל הצבא. הם לרוב עבדו בשיתוף פעולה הדוק עם המשטרה החשאית, מפקדי המחוזות ומפקד האס אס והמשטרה.
מלחמת העולם השנייה > פעולות

ליחידות פלדז'נדרמרי ניתנו לרוב משימות בשטחים הכבושים שנמצאו תחת שליטתו של הוורמאכט. בין השאר ביצעו משימות שיטור מעבר לקווים החל מהכוונת תנועה ושליטה על האוכלוסייה, ועד הוצאה להורג של פרטיזנים.
כאשר יחידות לוחמות נעו קדימה מחוץ לשטח, תפקיד הפלדז'נדרמרי היה מסתיים באופן רשמי שאז הסמכויות באזור היו עוברות לרשויות הכיבוש תחת שליטת המפלגה הנאצית והאס אס. עם זאת, ידוע כי יחידות פלדז'נדרמרי סייעו לאס אס בביצוע פשעי מלחמה באזורים שנכבשו על ידי גרמניה הנאצית. ההיסטוריון אנטוני ביוור סקר חלק מהמקרים המתועדים היטב של השתתפותם בפשעי מלחמה בספרו "סטלינגרד". כמו כן יחידות פלדז'נדרמרי לקחו חלק פעיל ברדיפת יהודים, כולל במערב אירופה.
ב-1943 עם שינוי תוצאות הקרבות לרעת גרמניה הנאצית, ניתנה לפלדז'נדרמרי המשימה לשמור על משמעת צבאית בקרב חיילי הוורמאכט. חיילים רבים שנחשבו עריקים הוצאו להורג ללא משפט על ידי הפלדז'נדרמרי. הדבר העניק להם את כינוי הגנאי Kettenhunde (הכלבים בשלשלאות) על שרשרת הצווארון שענדו על המדים שהלם. כינוי הגנאי השני Heldenklauer (חוטפי הגיבורים) הוענק להם מפני שהם חיפשו אחר עריקים פוטנציאלים בין פליטים והסעות בתי חולים, והצוותו להוציא להרוג גם מי שהיה חשוד בהתחזות לחולה. בוצעו בדיקות גם על חיילים אחרים במטרה לראות שיש להם אישור להיעדר מהחזית.
הפלדז'נדרמרי היו אחראיים גם על פלוגת עונשין לחיילים שנאסרו לאחר שהורשעו בבית דין צבאי וביצוע ההוצאה להורג שלהם נדחה. במהלך קריסת הרייך השלישי בימי המלחמה האחרונים, נשלחו לפלוגת העונשין גם חיילים או מגויסים שביצעו עבירות קלות.
האס אס-פלדז'נדרמרי לבשו את אותם מדים כמו כוחות היבשה של הוורמאכט אבל היה להם סרט שרוול המציין כי הם כוחות משטרה צבאית. באופן כללי הם ביצעו את אותם תפקידים משטרתיים, אך הם גם ביצעו פעולות השמדה ביחד עם האיינזצגרופן כנגד יהודים, פרטיזנים ואלה שנקבעו כ"אויבי הרייך". יחידות אס אס אלה היו ידועות בשל הקפדה מלאה על החוק הצבאי. הם כונו Kopf Jäger (ציידי ראשים), והם חיפשו ואיתרו את העריקים והענישו אותם.
בינואר 1944 הצבא האדום החל להתקדם בחזית המזרחית, וכוחו של הפלדז'נדרמרי הוחלש עם הקמת הפלדייגרקורפס (Feldjägerkorps). הם היו כפופים ישירות לפיקוד העליון של הוורמאכט ותפקידם היה לשמור על משמעת צבאית בכל זרועות הוורמאכט (כולל הפלדז'נדרמרי). לפלדייגר גויסו קצינים ומשק"ים מעוטרי אותות ועם ניסיון בקרבות. ניתנה להם הסמכות של הפיקוד העליון לעצור ולהוציא להורג קצינים וחיילים מהוורמאכט והאס אס בשל עריקות, תבוסתנות ואי קיום חובות אחרות.
על אף כניעת כל הכוחות הגרמניים במאי 1945, הרשו בעלות הברית לחלק מיחידות הפלדז'נדרמרי והפלדייגרקורפס באזורי הכיבוש בגרמניה לשמור על נשקם, בגלל המספר הגבוה של שבויי מלחמה שהיה נדרש לטפל בהם. לדוגמה, הגיס השמיני הבריטי שבסיסו היה בשלזוויג-הולשטיין, השתמש ברגימנט שלם של מתנדבים מהפלדז'נדרמרי במטרה לאכוף את המשמעת במרכז שחרור החיילים ופירוק מנשקם שהקים. כוחות משטרה אלה שהופעלו מחדש, וקיבלו קצבאות מזון נוספות כשכר, זוהו על ידי סרט השרוול Wehrmachtordnungstruppe (צו גייסות הכוחות המזוינים). יותר משנה לאחר סיומה הרשמי של מלחמת העולם השנייה, הפכו הפלדז'נדרמרי ליחידות הגרמניות האחרונות שנכנעו ומסרו את נשקם ביוני 1946.
מלחמת העולם השנייה > מבנה

הפלדז'נדרמרי היו תחת הפיקוד הישיר של ה-OKH (הפיקוד העליון של זרוע היבשה). קצין בדרגת מיור גנרל היה אחראי על כל כוחות הפלדז'נדרמרי שהיו בוורמאכט.
מלחמת העולם השנייה > ציוד

הגדודים צוידו באופנועים וכלי רכב שונים כולל רכבי 4X4 ומשאיות, ומספר כלי רכב משוריינים לצורך הובלת הכוחות.
מלחמת העולם השנייה > כלי נשק

הנשק האישי היה אקדח כדוגמת וולטר PP שעוצב לשימוש המשטרה האזרחית. הונפקו גם כלי נשק מסוג מאוזר K98, על אף שלא היו בשימוש נפוץ. מקלעים בינוניים מדגמי MG34 ו-MG 42 שימשו להגנה על מחסומי דרכים ונקודות ביקורת.
לאחר המלחמה

עם הקמת הבונדסוור ב-1955, הוקמה המשטרה הצבאית הנוכחית, הפלדיגר.
דגלון פיקוד של פלוגה פלדז'נדרמרי במהלך מלחמת העולם השנייה.
חיילי פלדז'נדרמרי פועלים במבצע ברברוסה, יולי 1941.
חיילי פלדז'נדרמרי שומרים על משאית מזון בהולנד, 1945.
פלדז'נדרמרי בחזית המזרחית, יוני 1943.
פסטיבל הסרטים סאנדנס

| --- | --- |

הפסטיבל ב-2002
 סוג:  פסטיבל קולנוע 
 מדינה:  ארצות הברית ארצות הברית
 מיקום:  פארק סיטי 
 מועדים
 תאריכי פעילות:  1978–הווה (כ־47 שנים) 
 אתר רשמי
 
פסטיבל הסרטים סאנדנס (באנגלית: Sundance Film Festival) הוא פסטיבל הסרטים העצמאיים הגדול ביותר בארצות הברית. מתקיים פעם בשנה בחודש ינואר, בערים פארק סיטי (אנ'), סולט לייק סיטי ואוגדן (אנ') שבמדינת יוטה. הפסטיבל מציג הקרנות בכורה לסרטים חדשים של יוצרי קולנוע עצמאי אמריקנים ובינלאומיים. הפסטיבל מכיל חלק תחרותי, לסרטי דרמה וסרטים תיעודיים עצמאיים, וכמו כן מחולקים פרסים שלא כחלק מן התחרות עצמה.
הפסטיבל נקרא על שם הדמות שגילם השחקן והבמאי רוברט רדפורד בסרט הקולנוע "קיד וקאסידי" (במקור: Butch Cassidy and the Sundance Kid).
היסטוריה

הפסטיבל החל לפעול משנת 1978. אז הוא נקרא 'פסטיבל הסרטים האמריקאי ביוטה' במטרה למשוך יותר יוצרי קולנוע ליוטה. באותם ימים, עיקר תשומת הלב באירוע הופנה כלפי הצגת יצירות רטרוספקטיביות, בעוד שיוצרי הקולנוע עורכים דיונים בנושאי הקולנוע. חלק קטן מן האירוע הוקדש לסרטים הנעשים מחוץ להוליווד, אלו הם הסרטים העצמאיים. במשך השנים הבאות גורמים מסוימים דחפו לכך שהאירוע יגדל ויתפתח. קודם זאת הייתה מעורבותו של השחקן רוברט רדפורד. רדפורד, תושב יוטה לשעבר, נשא את נאום הפתיחה כיושב ראש הפסטיבל. העובדה ששמו נקשר לסאנדנס, הביאה לחשיפה רבה של הפסטיבל. שנית, הפסטיבל עבר מספטמבר לינואר. המעבר מסוף הקיץ לאמצע החורף נעשתה, כפי שנמסר, בשל הצעתו של הבמאי ההוליוודי סידני פולאק, שהציע כי לקיים את פסטיבל הסרטים באתר סקי בזמן החורף, תמשוך יותר תשומת לב מצד הוליווד.
מכון סאנדנס, ארגון ללא מטרות רווח שהוקם על ידי רוברט רדפורד ב-1981, השתלט על הנהלת הפסטיבל משנת 1985, ומ-1991 שינה את שמו רשמית לפסטיבל הסרטים סאנדנס. יוצרים עצמאיים ידועים רבים קבילו את החשיפה הראשונה לסרטיהם בפסטיבל סאנדנס.
הפסטיבל גם הביא לחשיפה רחבה של סרטים כמו "500 ימים עם סאמר", "המסור", "פרויקט המכשפה מבלייר", "מוכרים בלבד", "סקס, שקרים ווידאוטייפ", "נפוליאון דינמיט" ואחרים.
בעשור האחרון נשמעו טענות שהפסטיבל הולך ונהייה מסחרי מדי[דרוש מקור], בשל חברות אמריקניות מובילות המעוניינות לפרסם בפסטיבל, כמו גם עודף הסלבריטאים הפוקד את הפסטיבל הנקרא לעיתים כאירוע תקשורתי למפורסמים.[דרוש מקור]
רוברט רדפורד יזם גרסה לונדונית של פסטיבל הסרטים, שתתקיים לראשונה באפריל 2012, באצטדיון O2 בלונדון.
יוצרים ישראלים שסרטיהם השתתפו בפסטיבל סאנדנס הם: שבי גביזון ("האסונות של נינה"), ארז תדמור וגיא נתיב ("זרים"), שרון מימון וטל גרניט ("חופש גדול") ואורי בר-און ("72 בתולות" - סרט קצר).
ראו גם

מכון סאנדנס
הערות שוליים

↑  איתמר זהר, רוברט רדפורד יוזם גרסה לונדונית של פסטיבל הסרטים סנדאנס, באתר הארץ, 17 במרץ 2011
| --- | --- |
בקרת זהויות :  NLI: 987011426807305171  BIBSYS: 18234  GND: 4781856-6  LCCN: n95060291  MusicBrainz: f8b4e3a3-4887-4412-bfc3-fe1ba4c639c4  NKC: kn20100301005  VIAF: 150734444   WorldCat (עם VIAF): 150734444
לוס אלטוס (עיר)

| --- | --- |
סמל העיר לוס אלטוס

הכניסה לעיר לוס אלטוס
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  סנטה קלרה
 ראש העיר:  Jonathan Weinberg
 שפה רשמית:  אנגלית
 תאריך ייסוד:  1906  הפכה לעיר בשנת 1952
 שטח:  16.94 קמ"ר
 גובה:  48 מטרים
 אוכלוסייה:  ‏
  ‑ בעיר:  30,089 (משוער) (2019)
  ‑ צפיפות:  1,776.47 נפש לקמ"ר (2010)
 קואורדינטות:  37°22′05″N 122°05′53″W﻿ / ﻿37.3681°N 122.098°W﻿ / 37.3681; -122.098 
 אזור זמן:  UTC -8
 http://losaltosca.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לוס אלטוס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לוס אלטוס(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטלוס אלטוס(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטלוס אלטוס  he tabBackground:;tabBorder:#aaa;defaultTab:0;
לוס אלטוס (באנגלית: Los Altos) היא עיר במחוז סנטה קלרה, קליפורניה, בצפון עמק הסיליקון, באזור מפרץ סן פרנסיסקו. פירושו של השם לוס אלטוס בספרדית הוא "הגבוהים", והעיר אכן שוכנת על גבעות בשולי העמק. האוכלוסייה מנתה 28,976 על פי מפקד האוכלוסין שנערך בשנת 2010.
עיקר התרחבות  העיר התרחשה בין השנים 1950 ל־1980. במקור העיר הייתה עיירה חקלאית עם קוטג'ים, בתים חד קומתיים רבים ובוסתני משמש, וכיום היא עיר שינה אמידה בקצה המערבי של עמק הסיליקון, המשמשת כמקור מרכזי ליוממים העובדים באזורי המשרדים שבעמק. לוס אלטוס מגבילה את האזורים המסחריים בה לאזור מרכז העיר ופארקי הקניות. משרדים קטנים מצטופפים לאורך הכבישים המהירים Foothill ו-El Camino Real.
היסטוריה

במקור האזור נקרא Banks and Braes (בנקים וחזיות). פול שופ (אנ'), היה מנהל בחברת הנדל"ן והרכבות שנקראה מסילות הרכבת של דרום האוקיינוס השקט (אנ'). הוא ועמיתיו הקימו את חברת אדמות אלטוס (Altos Land) בשנת 1906 והחלו בפיתוח לוס אלטוס. החברה רכשה 140 דונם אדמה משרה ווינצ'סטר. התכנית של שופ הייתה לקשר בין הערים פאלו אלטו ללוס גאטוס על כן הם בנו את לוס אלטוס כעיר שינה למגורים בלבד ללא אזורי מסחר ותעשייה. במקביל הוא המשיך בפעילותו בהפעלת הרכבת היומית לסן פרנסיסקו וממנה.
ב־19 באפריל 1908, חברת רכבת דרום האוקיינוס השקט החלה להפעיל שירות רכבות קיטור דרך לוס אלטוס, תוך הפעלת חמש רכבות ביום. שני קרונות משא שימשו כמחסן הרכבת. כמו כן, הבניין המסחרי הראשון, שנקרא Eschenbruecher's Hardware, נבנה במרכז העיר. בשנת 1913 הוקמה תחנת הרכבת לוס אלטוס בסגנון כפרי אמריקאי (אנ') ברחוב First מספר 288.
בשנת 1949, תושבים רבים לא היו מרוצים ממדיניות היעד של מחוז סנטה קלרה. כמו כן, עמד באוויר כל הזמן האיום המתמיד שהעיירה תסופח לערים השכנות של פאלו אלטו ו- מאונטיין ויו ולכן הם החליטו להתאגד. ב־1 בדצמבר 1952 לוס אלטוס הפכה לעיר האחת עשרה במחוז סנטה קלרה.
בינואר 1964 שירות הרכבות הפסיק את פעילותו ומסילת הרכבת הפכה לכביש המהיר Foothill. העיר לוס אלטוס היא העיר הראשונה בארצות הברית שלאורך הכבישים המהירים (הפדרליים) שעברו דרכה נבנו קירות מגן שמטרתן להפחית את הרעש הסביבתי המזהם שמגיע מהכבישים, שפגע בבריאות תושבי העיר. בשנת 1970 מחוז סנטה קלרה ביצע מחקר מקיף לחישוב ההשפעות של עיצוב מחסומי הרעש (אנ') החלופיים לאורך הכביש המהיר. מחסומי הרעש שנוצרו הביאו להפחתה החזויה של שבעה עד עשרה דציבלים ברמות זיהום הרעש (אנ') שחוו בבתים הסמוכים לכבישים המרעישים. כפועל יוצא ממחקר זה למניעת הרעש מהכבישים, גם הוחלט על הגבלת מהירות הנסיעה ברחובות הפנימיים בעיר ל-35 קילומטר בשעה בלבד.
בשנת 1976, מייסדי אפל, סטיב ג'ובס וסטיב ווזניאק, בנו את חמישים מחשבי Apple I הראשונים במוסך של ג'ובס בלוס אלטוס.
בשנת 2004 ג'ודי פוסקו בעלת הבית השכירה את ביתה בלוס אלטוס, הידוע לימים כ"קאסה פייסבוק ", למארק צוקרברג, בו הוא וכמה מקורבים אחרים הגדילו את פייסבוק מ־200,000 ל־2.5 מיליון משתמשים בפלטפורמה.
היסטוריה > רעידות אדמה

לוס אלטוס נמצאת ליד העתק סן אנדראס ונתונה לרעידות אדמה.
רעידת האדמה בסן פרנסיסקו בשנת 1906 – אף על פי שלוס אלטוס נפגעה קשות ביותר (בעוצמה של VIII בסולם ריכטר), המאמץ המקומי העיקרי היה לעזור לבנות מחדש את סנטה קרוז הסמוכה, שנהרסה כמעט כולה.
ב־17 באוקטובר 1989, לוס אלטוס חוותה את רעידת האדמה של לומה פריטה, אך נחסך ממנה נזק גדול. לוס אלטוס וכנסיותיה שילבו מאמצים לנקות אזורים שנפגעו קשה כמו ווטסונוויל (אנ') וסנטה קרוז.
גאוגרפיה

לוס אלטוס גובלת בעיר לוס אלטוס הילס ממערב, פאלו אלטו מצפון וממערב, מאונטיין ויו מצפון מזרח, סאניווייל ממזרח וקופרטינו מדרום מזרח.
מרכז העיר נמצא במרכז פרדס, שריד לאלה שכיסו את האזור בעבר. המרכז תחום במשולש של רחובות המאפשרים לרוב התנועה לעקוף את רחוב הראשי שנקרא מיין - Main Street. לאורך הרחובות, מדרכות מתחת לעצים, חנייות אלכסוניות, חנויות קטנות ושלטי רחוב המפרסמים אירועים בקהילה. פרסומים מסחריים אסורים.
את לוס אלטוס חוצים שלושה נחלים הזורמים צפונה למפרץ סן פרנסיסקו, נחל אדובי (אנ') - על גבולה המערבי, נחל סטיבנס (אנ') - על גבולה המזרחי ונחל פרמנטה (אנ') - באמצע. נחל הייל קריק הוא יובל של נחל פרמננטה, ונחל פרמננטה מופנה ברובו לנחל סטיבנס על ידי תעלת הסחה. כל שלושת הנחלים מקורם באגפי ההר השחור (אנ').
אקלים

האקלים בלוס אלטוס אופייני לאקלים באזור מפרץ סן פרנסיסקו, בלוס אלטוס יש אקלים ים תיכוני עם חורפים קרירים ורטובים וקיצים חמים ויבשים. בדרך כלל, בחודשים החמים יותר, כאשר השמש שוקעת, חזית הערפל זורמת מעל הגבעות מערבה ומכסה את שמי הלילה, וכך נוצרת שמיכת ערפל הלוכדת את חום הקיץ הנספג בקרקע במהלך היום. למרות זאת, נדיר שהטמפרטורה הנמוכה בלילה תעלה על C°‏ 16.
בחודש ינואר הטמפרטורות הממוצעות נעות בין C°‏ 3.6 ל־C°‏ 4.1. בחודש יולי הטמפרטורות הממוצעות נעות בין C°‏ 12.7 ל־C°‏ 25.8. הטמפרטורה הגבוהה בשיא שנמדדה הייתה C°‏ 42 ב־15 ביוני 1961, שיא הטמפרטורה הנמוכה הייתה C°‏ 9−, ב־17 בנובמבר 2003. הטמפרטורות מגיעות ל־C°‏ 32 ומעלה בממוצע 9.9 ימים ימים בשנה. הטמפרטורות יורדות מתח ל־C°‏ 32 בממוצע של 16.1 ימים בשנה.
הרי סנטה קרוז הנמצאים ממערב ללוס אלטוס, "עוצרים" את הגשמים בלוס אלוס וכתוצאה מכך הממוצע השנתי של הגשמים מגיע רק ל־389 מ"מ גשם בממוצע בשנה. ימי הגשם מתרחשים בממוצע 57 ימים בשנה. השנה הגשומה ביותר שנרשמה במאה העשרים הייתה 1983 עם 826 מ"מ גשם. השנה היבשה ביותר הייתה 1976 עם 186 מ"מ גשם. בפברואר 1998 ירדה כמות הגשם הגדולה ביותר בחודש אחד 316 מ"מ. בפברואר 1998 ירדו הגשמים הרבים ביותר ביום אחד הם הגיעו ל־95 מ"מ ביום אחד. שלג נדיר מאוד במרכז בעיר לוס אלטוס, אך ב־21 בינואר 1962 ירדו 38 מלמטרים של שלג.
| אקלים בלוס אלטוס   Los Altos> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בלוס אלטוס   Los Altos> ינואר.14.1.3.6.74 | אקלים בלוס אלטוס   Los Altos> פברואר.16.2.5.2.71 | אקלים בלוס אלטוס   Los Altos> מרץ.18.1.6.2.56 | אקלים בלוס אלטוס   Los Altos> אפריל.20.3.7.2.25 | אקלים בלוס אלטוס   Los Altos> מאי.22.9.9.3.7.6 | אקלים בלוס אלטוס   Los Altos> יוני.25.3.11.4.2.5 | אקלים בלוס אלטוס   Los Altos> יולי.25.8.12.8.0 | אקלים בלוס אלטוס   Los Altos> אוגוסט.25.8.12.7.0 | אקלים בלוס אלטוס   Los Altos> ספטמבר.25.8.11.6.0 | אקלים בלוס אלטוס   Los Altos> אוקטובר.22.9.9.5.1 | אקלים בלוס אלטוס   Los Altos> נובמבר.17.9.5.9.18 | אקלים בלוס אלטוס   Los Altos> דצמבר.14.3.3.5.41 | אקלים בלוס אלטוס   Los Altos> שנה.20.8.8.2.360 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: National Centers for Environmental Information - Daily Summaries Station Details (for station USC00046646) ,2020-09-27
דמוגרפיה

| שנת המפקד | מספר תושבים | שינוי באחוזים % |
| --- | --- | --- |
| 1960 | 19,696 | - |
| 1970 | 25,062 | 27% |
| 1980 | 25,769 | 2.8% |
| 1990 | 26,303 | 2.1% |
| 2000 | 27,693 | 5.3% |
| 2010 | 28,976 | 4.6% |
| 2019 | 30,089 ~  | 3.8% |
דמוגרפיה > מפקד 2010

במפקד ארצות הברית בשנת 2010, דיווח שלוס אלטוס מנתה 28,976 תושבים. צפיפות האוכלוסייה הייתה 1724.6 נפש לקילומטר מרובע (4466.8 / לקילומייל מרובע). ההרכב האוכלוסייה של לוס אלטוס היה 20,459 (70.6%) לבנים, 148 (0.5%) אפרו-אמריקאי, 48 (0.2%) אינדיאנים, 6,815 (23.5%) אסייתים, 59 (0.2%) תושבי האוקיינוס השקט, 195 (0.7%) אחרים. היספנים או לטינים מכל אחד היו 1,132 נפשות (3.9%).
במפקד האוכלוסין דווח כי 28,749 נפש (99.2% מהאוכלוסייה) התגוררו בבתים משלהם, 34 (0.1%) בשיכונים שאינם ממוסדים, ו- 193 (0.7%) בשיכונים ממוסדים.
בעיר היו 10,745 בתים פרטיים, גרו בהם 4,067 (37.9%) ילדים מתחת לגיל 18. סך 7,476 (69.6%) היו זוגות נשואים בין המינים שחיים יחד. היו 599 (5.6%) נשים בודדות בעלות בתים, ללא בעלים. היו 228 (2.1%) בעל בית גברים בודדים. התפקדו 199 (1.9%) שחיו בשותפות ללא נשואין. 55 (0.5%) זוגות חד מיניים. ב־2,086 בתים (19.4%) גרו אנשים פרטיים. ב־1,228 בתים (11.4%) גר אדם בודד, בני 65 ומעלה. היו 8,303 משפחות (77.3% מכלל משקי הבית); גודל המשפחה הממוצע היה 3.08 נפש.
התפלגות הגילאים של האוכלוסייה כללה:- 7,560 נפש (26.1%) מתחת לגיל 18. 1,006 נפש (3.5%) בגילאים 18 עד 24. נתפקדו 5,273 נפש (18.2%) בגילאים 25 עד 44. התפקדו 9,353 אנשים (32.3%) בגיל 45 עד 64. בנוסף 5,784 נפש (20.0%) שהיו בני 65 ומעלה. הגיל החציוני היה 46.2 שנים. על כל 100 נקבות היו 93.1 גברים. על כל 100 נשים בגיל 18 ומעלה היו 90.9 גברים.
ההכנסה החציונית של משקי הבית של לוס אלטוס בשנים 2013–2017 הייתה 208,309 דולר. מחיר רישום הדירות הממוצע בשנת 2014 היה 1.96 מיליון דולר. בשנת 2017, העיתון פורבס דירג את לוס אלטוס (על פי מספרי המיקוד של הרחובות 94022 ו- 94024) שמספרי המיקוד בעיר נמצאים במקומות, השלישי וה-48 היקרים ביותר בארצות הברית. מחירי הבתים עומדים על של 7,755,000 דולר ו -3,431,615 דולר בהתאמה. בשנת 2018, נתוני סקר הקהילות האמריקאיות (אנ') מראים כי לוס אלטוס הייתה העיר החמישית העשירה ביותר בארצות הברית.
דמוגרפיה > 2000

נכון למפקד האוכלוסין בשנת 2000 התגוררו בעיר 27,693 נפש, ב־10,462 משקי בית ו- 8,024 משפחות. צפיפות האוכלוסייה הייתה 1648.3 נפשות לקילומטר מרובע (4269 / לקילומייל רבוע). היו 10,727 יחידות דיור בצפיפות ממוצעת של 1653.6 יחידות דיור לקילומטר מרובע (638.5 לקילומייל רבוע). ההרכב האוכלוסייה בעיר היה 80.35% לבנים, 15.42% אסיאתיים, 0.47% אפרו-אמריקאים, 0.17% אינדיאנים, 0.16% תושבי האוקיינוס השקט, 0.66% אחרים.
מתוך 10,462 משקי בית, 33.6% נולדו ילדים, 69.4% היו זוגות נשואים שגרים יחד, 5.4% נשים בודדות שנהלו משקי בית ללא בעלים, 23.3% היו בודדים ללא משפחות. 18.7% היו רווקים, כולל 9.8% בני 65 ומעלה. גודל משק הבית הממוצע היה 2.61 נפשות וגודל המשפחה הממוצע היה 2.98 נפשות.
הגיל החציוני היה 44 שנים, גבוה בהרבה מהנתון הלאומי 35.3. היו 23.7% מתחת לגיל 18, סך 3.5% בין הגילים מ־18 ל־24, סך 24.5% בין הגילים מ־25 ל־44, סך 29.1% בין הגילים מ־45 ל־64, וסך 19.3% היו בני 65 ומעלה. על כל 100 נקבות היו 93.1 גברים. על כל 100 נשים בגיל 18 ומעלה היו 91.0 גברים.
דמוגרפיה > 1930

כ-2,900 נפש ראו עצמם תושבים בלוס אלטוס.
דמוגרפיה > עלויות דיור

לוס אלטוס שואפת לשמור על אווירה חצי כפרית. בלוס אלטוס יש מעט מדרכות למעט באזורי מסחר ולאורך הצירים הראשיים. גודל המגרש המינימלי למגורים הוא רבע דונם. ברוב הרחובות יש שולי עפר ותאורת רחוב מועטה או ללא תאורה בכלל.
בתים רבים בלוס אלטוס עולים מעל ל־2 מיליון דולר. עובדה זו העמידה את העיר (יחד עם לוס אלטוס הילס השכנה, איתה היא חולקת מיקודים) במקום ה-24 וה- 28 ברשימת המיקודים היקרים ביותר באמריקה לפי העיתון פורבס משנת 2007. בשנת 2015 הציב פורבס את לוס אלטוס (מיקודים 94022 ו-94024) במקום ה -11 וה -57 היקרים ביותר בארצות הברית, מאחורי הערים, אתרטון, במדינת קליפורניה וסגאפונאק, במדינת ניו יורק. עבור המיקוד 94022, הכולל חלקים מלוס אלטוס הילס, קליפורניה, מחירי הבתים עמדו על 4.9 מיליון דולר בממוצע של 120 יום בשוק. עבור המיקוד 94024, מחיר הדירה החציוני הוא 2.8 מיליון דולר בממוצע של 36 ימים בשוק.
כלכלה

מאז אמצע שנות ה-90, מרכז העיר לוס אלטוס חווה קשיים כלכליים קלים עקב תחרות של מרכזי קניות וחנויות רשת בערים הסמוכות, כמו גם מחסור בבתי מלון או בתי קולנוע. החייאת מרכז העיר הוא נושא מרכזי בפוליטיקה העירונית.
כלכלה > מעסיקים מובילים

על פי הדו"ח הכספי השנתי המקיף של העירייה לשנת 2018,  המעסיקים המובילים בעיר הם:
| # | מעסיק | מספר עובדים |
| --- | --- | --- |
| 1 | בתי הספר של מחוז לוס אלטוס | 568 |
| 2 | חברת הול פודס מרקט | 242 |
| 3 | תיכון לוס אלטוס | 217 |
| 4 | קרן הרפואה פאלו אלטו | 135 |
| 5 | עיריית לוס אלטוס | 133 |
| 6 | חברת Coldwell Banker | 130 |
| 7 | בית החולים הוטרינארי לבעלי חיים של אדובי (אורכב 21.10.2020 בארכיון Wayback Machine) | 129 |
| 8 | חברת התיווך Alain Pinel Realtors | 107 |
| 9 | קרן דייוויד ולוסיל פקרד | 100 |
| 10 | רשת חנויות המזון Trader Joe's | 71 |
ממשל

העיר לוס אלטוס מיוצגת בבית המחוקקים ובבית הנבחרים של ארצות הברית על ידי סנטורים ואנשי קונגרס מהמפלגה הדמוקרטית.
חינוך > חינוך ציבורי

תלמידי היסודי וחטיבות ביניים לומדים בבתי הספר הציבוריים של מחוז לוס אלטוס ושל מחוז קופרטינו או בבית הספר בוליס צ'רטר (K – 8). בית הספר הציבורי של מחוז של לוס אלטוס הוא בעל ציוני ה- API הממוצעים הגבוהים ביותר בקליפורניה. כולל שבעה בתי ספר יסודיים באזור לוס אלטוס – מאונטיין ויו.
ילדי התושבים בדרך כלל לומדים באחד מבתי הספר התיכוניים הציבוריים משני מחוזות: Mountain View-Los Altos Union High School District (אנ'), או Fremont Union High School District (אנ').
כל בתי הספר הציבוריים זוכים להערכה רבה, ובוגרים רבים מבתי הספר התיכוניים במחוז לוס אלטוס ממשיכים בהשכלתם באוניברסיטאות ידועות.
חינוך > חינוך פרטי

בלוס אלטוס ישנם גם בתי ספר פרטיים ודתיים מוערכים. בית הספר סנט ניקולס, בית הספר סנט סימון, בית הספר היסודי מיראמונטה, (JrK-8) בית הספר קנטרברי כריסטיאן (K-6), הקמפוסים של כיתות היסודי וחטיבות הביניים (K-6) של בית הספר Pinewood (אנ'), בית הספר עבור לומדים עצמאיים, וקמפוס בית הספר היסודי של בית הספר וולדורף ממוקמים בתחומי העיר. בתי ספר אחרים בקרבת העיר כוללים את בית הספר התיכון סנט פרנסיס במאונטיין ויו, ומכללת Kings (המלכים) בסאניווייל. בתי ספר אחרים רחוקים יותר שתלמידים מלוס אלטוס מגיעים אליהם הם: תיכון מיטי, בית ספר מנלו, בית ספר פריורי וודסייד, בית ספר קסטיליה, בית הספר הארקר, המכינה מכללת בלרמין, בית הספר התיכון הומסטאד (אנ') ובית הספר היהודי גדעון האוזנר בפאלו אלטו.
חינוך > ספריות ציבוריות

ספריית מחוז סנטה קלרה מפעילה את הספרייה הציבורית לוס אלטוס ואת ספריית סניף וודלנד בלוס אלטוס.
פארקים ושימור סביבה

נחל אדובי (אנ'), זורם בפארק עצי הסוקיה הענקיים, שנקראת פארק רדווד (אנ'), לאורך שדרת האוניברסיטה בלוס אלטוס שנרכשה על ידי העירייה בשנת 1974. באוקטובר 2009 התקשרה עיריית לוס אלטוס עם חברת אקטרה להסרת צמחים שאינם מקומיים ולהחיות את המערכות האקולוגיות של עץ הסקויה, האלון, השחים והעשבייה על ידי שתילה וזריעה של צמחים מקומיים, שיפור תנאי הקרקע ויצירת בית גידול לחיות בר כמו בתי גידול לציפורים (כגון: תרנגול הודו, צבאים ועוד) וכוורות דבורים מקומיות. משפחת הלסי נטעה את עצי הסוקיה (סקוויה נאה) שהובאו מהרי סנטה קרוז (אנ') במקום את עצי הערבות שגדלו במקום. בית הלסי ההיסטורי, שנבנה בסוף שנות העשרים של המאה העשרים על ידי תיאודור ואמה הלסי. הוא דוגמה טובה לתחיית האדריכלות הספרדית. העיר ייעדה את בית הלסי כנקודת ציון מקומית בשנת 1981. ב־16 ביוני 2010, מועצת העיר לוס אלטוס השלימה את הרכישה של 10,000 רגל רבוע (930 מטרים רבועים) לטובת שבילים, על מנת לספק מסלולי טיולים וספורט בטוחים המחברים בין פארק שופ ופארק גרוב רדווד.
דגי טרוטת עין-הקשת (Oncorhynchus mykiss) נמצאים בנחל אדובי היסטורית. עם זאת, שערי גאות שבשפך הנחל אדובי והכביש המהיר 280, מונעים ככל הנראה מעבר של סלמונים נודדים, לעלות במעלה הזרם.
פארקים ושימור סביבה > ספורט

בלוס אלטוס יש מגוון ארגוני ספורט מוכווני נוער, תוכניות ופעילויות לאחר הלימודים. כמה דוגמאות:
מועדון הכדורגל לוס וייט לוס אלטוס (MVLASC) מספק כדורגל תחרותי לקהילת MVLA מאז 1972. הוא חבר באיגוד הכדורגל לנוער בקליפורניה – צפון (כדורגל קאל צפון) ומשחק בליגת הכדורגל לנוער Foothill. המועדון זכה ב-14 אליפויות מדינה ובשתי אליפויות לאומיות.
לוס אלטוס – בייסבול פוני מאונטיין ויו מיועד לבנים ובנות בגילאי 5 עד 19. זוהי תוכנית בייסבול הנוער הגדולה ביותר באזור מפרץ סן פרנסיסקו, וליגה שכירה של PONY בייסבול, בע"מ.
West Valley Pop Warner מציע תוכניות למעודדות וכדורגל לנוער המקומי.
ליגת הכדורסל הצעירה של ימק"א אל קמינו, מלמדת כישורי כדורסל בסיסיים ואת ערכי הליבה של ימק"א.
פארקים ושימור סביבה > תקשורת

השבועון The Los Altos Town Crier, הוא העיתון העיקרי של העיר, המשרת את העיר מאז הקמתו של עמק הסיליקון בשנת 1947. העיתון סן חוזה מרקורי ניוז (אנ') הוא העיתון היומי העיקרי המשרת את העיר.
ערים תאומות

ללוס אלטוס היו ארבע ערים תאומות:
אוסטרליה בנדיגו, אוסטרליה
רוסיה סיקטיבקר, רוסיה
טאיוואן שילין (אנ'), טאיפיי, טאיוואן
הממלכה המאוחדת רוסטינגטון, הממלכה המאוחדת
תוכנית הערים התאומות הופעלה על ידי עמותת Los Altos Sister Cities בע"מ, שהוקמה בשנת 1988. מאוחר יותר החליטה העמותה להפסיק את השתתפותה. דבר שהביא להתמוססות התכנית ולוס אלטוס אף היא הפסיקה את השתתפותה בתוכנית הערים התאומות.
ראו גם

מפרץ סן פרנסיסקו
עמק הסיליקון
פאלו אלטו
מאונטיין ויו
סן חוזה (קליפורניה)
פרנץ ולטר שטאלקר

| --- | --- |

 לידה:  10 באוקטובר 1900 Sternenfels, ממלכת וירטמברג, הקיסרות הגרמנית 
 נהרג:  23 במרץ 1942 (בגיל 41) גטצ'ינה, ברה"מ 
 מדינה:  הקיסרות הגרמנית, רפובליקת ויימאר, גרמניה הנאצית 
 השכלה:  אוניברסיטת טיבינגן 
 השתייכות:  אס אס 
 דרגה:  בריגדפיהרר 
 פעולות ומבצעים
 מלחמת העולם השנייה 
 עיטורים
 צלב הברזל, דרגה ראשונה  צלב הברזל, דרגה שנייה  צלב ההצטיינות במלחמה 
 
פרנץ ולטר שטאלקר (בגרמנית: Franz Walter Stahlecker; ‏10 באוקטובר 1900 – 23 במרץ 1942) היה מפקד משטרת הביטחון של האס אס בנציבות הרייך אוסטלנד בשנים 1941–1942. פיקד על איינזצגרופה A, אחת מארבעת האיינזצגרופן שפעלו במזרח אירופה הכבושה בידי גרמניה הנאצית. נהרג על ידי פרטיזנים סובייטים, והוחלף על ידי היינץ יוסט.